open-index/open-wikipedia-markdown huggingface dataset:
იომეი

**იმპერატორი იომეი** (; დ. 518 — გ. 587) — იაპონიის 31-ე იმპერატორი  მემკვიდრეობის ტრადიციული წესის მიხედვით.  იომეი ქვეყანას 2 წელი მართავდა. 

## ტრადიციული ამბები
ნიჰონსოკი იმპერატორ იომეის ტატიბანა ნო ტოიოჰი ნო მიკოტოს უწოდებს. სასალხეში სადაც ცხოვრობდა პრინც იოედ და პრინც იკიებედ მოიხსენიებდნენ. იმის შემდედ, რაც მისი ნახევარ ძმის, იმპერატორ ბიდაცუ გარდაიცვალა, იომეი იაპონიის ტახტზე ავიდნენ. 

სამეფო კარის გავლენიანი მოხელეები მონონობე ნო მორია და სოგა ნო უმაკო, რომლებიც იმპერატორ ბიდაცუს მმართველობის დროს იმპერატორის მრჩეველები იყვნენ, კვლავ ინარჩუნებდნენ წოდებას იომეის მმართველობის დროს. 

იომეის ხანმოკლე მმართველობის გამო, ის არ იყო პასუხისმგებელი პოლიტიკის რადიკალურ ცვლილებებზე, მაგრამ მან მხარი დაუჭირა შინტოიზმს, რომელიც ეწინააღმდეგებოდა ბუდიზმის შესავალს. ნიჰო სოკი წერს, რომ იმპერატორი იომეი ორივე რელიგიის სწამდა. მორია, რომელიც შინტოიზმის ყველაზე გავლენიანი მიმდევარი იყო, იომეის ძმასთან, პრინც ანაჰობესთან ერთად შეთქმულება მოაწყო და იმპერატორის გარდაცვალების შემდეგ, მათ ტახტზე ასვლის მცდელობა  ნაადრევად გამოავლინეს. თუმცა მოგვიანებით გამოაშკარავდა, რომ იმპერატორი ავადმყოფიბით გარდაცვალების მაგივრად, იგი მორიამ და პრინცმა მოკლეს. 

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:დაბადებული 518
კატეგორია:გარდაცვლილი 587
რგო (ხელყუმბარა)

**ხელყუმბარა რგო** (Ручная Граната Оборонительная - РГО) — თავდაცვითი ქვეითსაწინააღმდეგო დარტყმით-დისტანციური ხელყუმბარა.

განკუთვნილია ცოცხალი ძალის დასაზიანებლად თავდაცვით ბრძოლაში. მიზნამდე ხელყუმბარა აღწევს მხოლოდ ჯარისკაცის ხელით გატყორცნით.

ხელყუმბარის ნამსხვრევებით დაზიანების რადიუსია 50 მეტრი, შესაძლო დაზიანების რადიუსი 100 მეტრი. საერთო ჯამში ტექნიკურ-ტაქტიკური მახასიათებლებით ფ-1 (Ф-1) ტიპის ხელყუმბარის მსგავსია, თუმცა მისგან განსხვავებით გააჩნია კომბინირებული დარტყმით-დისტანციური ამფეთქი.

ხელყუმბარის აფეთქება ხორციელდება ყუმბარის ზედაპირთან შეხვედრისას. ამ ტიპის ხელყუმბარის ამფეთქისთვის არ აქვს მნიშვნელობა რომელი ნაწილით შეხვდა ყუმბარა ზედაპირს, არ აქვს მნიშვნელობა ზედაპირის განლაგებას (ვერტიკალური, ჰორიზონტალური, დახრილი). ერთადერთი რასაც აქვს მნიშვნელობა ესაა ზედაპირთან შეხვედრისას ყუმბარის დამუხრუჭების სიჩქარე. წყლის ან ფხვიერი თოვლის ზედაპირთან დაჯახებისას შესაძლოა ამფეთქი არ ამოქმედდეს. 

ყუმბარმტყორცნელის უსაფრთხოების გასაზრდელად და ყუმბარმტყორცნელისგან ახლო მანძილზე ხელყუმარის წინაღობასთან შემთხვევითი შეხვედრისას აუფეთქებლობის უზრუნველსაყოფად ამფეთქი შეყენდება მხოლოდ 1.3-1.8 წამის შემდეგ მას შემდეგ რაც  ჩამოშვებულ იქნება დამცავი ბერკეტი (ხელყუმბარა გატყორცნილია). ანუ თუ ხელყუმბარა ამ დროს რამეს დაეჯახება მყისიერი აფეთქება არ მოხდება.

თუ დამცავი ბერკეტის ჩამოშვებიდან 3.2-4.2 წამის შემდეგ არ განხორციელდება ხელყუმბარის აფეთქება დარტყმითი მოქმედების ამფეთქისგან, მაშინ ხდება ხელყუმბარის თვითგანადგურება აფეთქებით. ამ ასპექტში ყუმბარის მოქმედება ანალოგურია ფ-1, რგ-42, რგდ-5 ტიპის ხელყუმბარებისა.

მარტივად რომ ვთქვათ, ამ ხელყუმბარა „რგოს“ მოქმედება ძველი ხელყუმბარების მსგავსია, თუმცა ერთი განსხვავებით — თუ გატყორცნის მომენტიდან 1.3-1.8 — 3.2-4.2 წამებს შორის მოხდება ყუმბარის დაჯახება ზედაპირთან, ამ შემთხვევაში ამოქმედდება დარტყმითი ამფეთქი და მოხდება ხელყუმბარის დეტონაცია.

საბრძოლო ხელყუმბარა იღებება მოზეთისხილო-მონაცრისფრო ფრად. სასწავლო-იმიტაციური ხელყუმბარა იღებება შავ ფრად.

## სქოლიო 
კატეგორია:საბჭოთა ხელყუმბარები
კატეგორია:იარაღიები ანბანის მიხედვით
აღმოსავლეთი დარფური

**აღმოსავლეთი დარფური** () — სუდანის შტატი, მდებარეობს ქვეყნის სამხრეთით, დარფურის რეგიონში. შედგება 9 ოლქისაგან.

იგი შეიქმნა 2012 წლის იანვარში დარფურის რეგიონში სამშვიდობო პროცესების მიმდინარეობის პერიოდში. შტატი ჩამოყალიბდა სამხრეთი დარფურის ტერიტორიაზე.

ადმინისტრაციული ცენტრია — ქალაქი ელ-დაეინი.

შტატს სამხრეთით ესაზღვრება სამხრეთი სუდანი. 

## რესურსები ინტერნეტში
* სუდანის შტატები

კატეგორია:სუდანის შტატები
ჩრდილოეთი კორდოფანი

**ჩრდილოეთი კორდოფანი** () — სუდანის შტატი, მდებარეობს ქვეყნის ცენტრალურ ნაწილში, კორდოფანის რეგიონში. შედგება 7 ოლქისაგან.

* ფართობი 221 900   კმ².
* მოსახლეობა 2 920 992 კაცი (2008).

ადმინისტრაციული ცენტრია — ქალაქი ელ-ობეიდი.

2005 წელს ნაივაშის ხელშეკრულების თანახმად ჩრდილოეთ კორდოფანის შემადგენლობაში შევიდა გაუქმებული დასავლეთ კორდოფანის ჩრდილოეთი ოლქები: ენ-ნუჰუდი და ღებეიში.

## რესურსები ინტერნეტში
* სუდანის შტატები

კატეგორია:სუდანის შტატები
ანკანი

**იმპერატორი ანკანი** (; დ. 466 — გ. 536) — იაპონიის 27-ე იმპერატორი  მემკვიდრეობის ტრადიციული წესის მიხედვით.  იმპერატორი ქვეყანას 5 წელი მართავდა.

## ლეგენდარული ამბები
იმპერატორის ცხოვრების და მმართველობის წლები უცნობია. ადრეული ხანის იმპერატორების პირობითი სახელები არ იყო მიღებული „ტრადიციული წესით“ იმპერატორ კამუს მმართველობამდე, რომელიც იამატოს დინასტიის 50-ე მონარქი იყო.  

კოძიკი წერს, რომ ანკანი იმპერატორ კეიტაის უფროსი შვილი იყო, რომელიც ქვეყანას VI საუკუნის დასაწყისში მართავდა. როდესაც ანკენი 66 წლის გახდა, კეიტაიმ უარი თქვა მის ტახტზე ასვლაზე, თუმცა 531 წელს მისი გარდაცვალების შემდეგ ანკენი იაპონიის 27 იმპერატორი გახდა. 

ანკანს ერთი მეუღლე და 3 ხარჭა ჰყავდა:იმპერატორ ნინკენის ქალიშვილი კასუგა ნო იამადა ნო ჰიმემიკო,  კოსე ნო ოჰიტო ნო ოომის ქალიშვილი სატეჰიმე, სატეჰიმეს უმცროსი და კაკარიჰიმე და მონონონბე ნო იტაბი ონ ომურაძის ქალიშვილი იაკაჰიმე.

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:დაბადებული 466
კატეგორია:გარდაცვლილი 536
კატეგორია:დაბადების წელი უცნობია
კატეგორია:გარდაცვალების წელი უცნობია
სანტა-როსას რაიონი (აპურიმაკი)

**სანტა-როსას რაიონი** () — რაიონი პერუში, აპურიმაკის რეგიონის გრაუს პროვინციაში. მდებარეობს ზღვის დონიდან 3550 მეტრზე. 2007 წლის მონაცემებით, მოსახლეობა 712 ადამიანს შეადგენდა, სიმჭიდროვე 19,69 ადამიანი კმ²-ზე. ფართობი 36,16 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:აპურიმაკის რეგიონის რაიონები
კატეგორია:გრაუს პროვინციის რაიონები
სამხრეთი კორდოფანი

**სამხრეთი კორდოფანი** () — სუდანის შტატი, მდებარეობს ქვეყნის სამხრეთ ნაწილში, კორდოფანის რეგიონში. შედგება 8 ოლქისაგან.

* ფართობი 158 355  კმ².
* მოსახლეობა 1 406 404 კაცი (2008).

ადმინისტრაციული ცენტრია — ქალაქი კადუგლი. სამხრეთით ესაზღვრება სამხრეთი სუდანი.

2005 წელს ნაივაშის ხელშეკრულების თანახმად სამხრეთი კორდოფანის შემადგენლობაში შევიდა გაუქმებული დასავლეთ კორდოფანის სამხრეთი ოლქები: ას-სალამი, ლაგავა და აბიეი. აბიეის ოლქის სამხრეთი ნაწილი აბიეის რაიონი წარმოადგენს სადავო ტერიტორიას სუდანსა და სამხრეთ სუდანს შორის. რაიონს რომელი ქვეყანა უნდა მართავდეს გადაწყდება რეფერენდუმით.

## რესურსები ინტერნეტში
* სუდანის შტატები

კატეგორია:სუდანის შტატები
ფაეტონისებრნი

**ფაეტონისებრნი** () — ფრინველთა ოჯახი ფაეტონისნაირთა რიგისა. ზოგიერთი წყაროს მიხედვით იგი შედის ვარხვისნაირთა რიგში. მოიცავს ერთ გვარს (ფაეტონი) და 3 სახეობას. გავრცელებულია წყნარი, ატლანტისა და ინდოეთის ოკეანეების სუბტროპიკულ და ტროპიკულ სარტყლებში. მათი სხეულის სიგრძე 30—45 სმ, საჭის ბუმბულისა — 16 სმ აღწევს. აქვთ გრძელი, ვიწრო ფრთები, მოკლე ფეხები (მიწაზე ცუდად დადიან). ფერად თეთრ-მოვარდისფრო-მონარინჯისფროა, შავი ლაქები აყრია ან გარდიგარდმო ზოლები დასდევს; ბუდობენ კოლონიებად კუნძულებზე. დებენ 1 კვერცხს, ინკუბაცია გრძელდება 41—45 დღე-ღამე. იკვებებიან თევზებით, კალმარებითა და კიბოსნაირებით. ბუდობის პერიოდის გარდა ნონადობენ ღია ოკეანეებში.

## ლიტერატურა
## სქოლიო 
*
კატეგორია:ფაეტონისნაირნი
ბრეტანის ნახევარკუნძული

**ბრეტანის ნახევარკუნძული** () — ნახევარკუნძული ჩრდილო-დასავლეთ საფრანგეთში. ტერიტორიის დიდი ნაწილი არმორიკის მაღლობს (სიმაღლე 391 მეტრამდე) უკავია. სანაპირო კლდოვანია და რიასულ ტიპს განეკუთვნება. ჰავა ზომიერი, ოკეანისა. ატმოსფერული ნალექების რაოდენობა 800–1200 მმ წელიწადში. უმთავრესად მანანიანი და ტორფიანი ადგილებია. გვხვდება მუხისა და წიფლის ტყეები. მთავარი ნავსადგურებია ნანტი და ბრესტი.

## სქოლიო
კატეგორია:საფრანგეთის ნახევარკუნძულები
სუსიუნი

**იმპერატორი სუსიუნი** () (დ. 520/521 — გ. 593) — იაპონიის 32-ე იმპერატორი  მემკვიდრეობის ტრადიციული წესის მიხედვით.  სუსიუნი ქვეყანას 5 წელი მართავდა. 

## ტრადიციული ამბები
სუსიუნის ტახტზე ასვლამდე მისი სახელი ჰაცუსებე იყო, ხოლო მისი დაბადების სახელი ჰიცუსებე ნო მიკო. ის იმპერატორ კიმეის მე-12 ვაჟი იყო. დედამისი საგას კალანის ლიდერის, სოგა ნო ინამეს ქალიშვილი, ოანე-ნო-კიმი იყო. ის ტახტზე 587 წელს, მისი ნახევარ ძმის, იმპერატორ იომეის გარდაცვალების შემდეგ ავიდა და იამატოს პროვინციაში მდებარე კურაჰასის სასახლეში ცხოვრობდა.

ის ტახტზე სოგას კლანის და სუიკოს მხარდაჭერით ავიდა, რომელიც მისი ნახევარ და და იმპერატორ ბიდაცუს ქვრივი იყო. თავდაპირველად მონონობეს კლანი, რომელიც სოგას კლანის მეტოქე იყო, კიმეის სხვა შვილთან, პრინც ანაჰობესთან გაერთიანდა და მისი ტახტზე აყვანას შეეცადა. სოგა ნო უმაკომ, რომელიც მამისი ოომის მემკვიდრე იყო, მონონობეს კლანის ლიდერი და აჯანყების მოთავე, მონონბე ნო მორია სიგისანის ბრძოლაში მოკლა. სწორედ ამის შემდეგ გამოცხადდა სუსუინი იმპერატორად. 

მოგვიანებით იმპერატორი აღშფოთებული იყო უმაკოს გადამეტებული ძალაუფლებით და მისი თავიდან მოშორება სურდა. ერთხელაც მან დაინახა ტახი და განაცხადა, რომ ისევე სურდა ამ ტახის მოკვლა, როგორც სოგანო სუმაკოსი. ამ ფაქტმა იმდენად განარისხა უმაკო, რომ მან იამატო ნო აია ნო ატაიკომას გამოყენებით იმპერატორი მოკლა.

იმპერატორის ქვეყანას 5 წელი მართავდა და 72 წლის ასაკში გარდაიცვალა. 

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:დაბადებული 520
კატეგორია:დაბადებული 521
კატეგორია:გარდაცვლილი 592
კატეგორია:დაბადების წელი უცნობია
ვაიტუპუ

**ვაიტუპუ** () — ტუვალუს კუნძულების ყველაზე დიდი კუნძული წყნარ ოკეანეში, პოლინეზიაში. ტუვალუს ადმინისტრაციული ერთეული (კუნძულოვანი საბჭო).

## გეოგრაფია 
thumb|175px|left|კუნძულის ხედი კოსმოსიდან.
კუნძული მდებარეობს ატოლ ნუკუფეტაუდან ჩრდილო-აღმოსავლეთით. უახლოესი მატერიკი — ავსტრალია, მდებარეობს 2800 კმ-ში.

ვაიტუპუ წარმოადგენს დაბლობ მარჯნულ კუნძულს, რომლის ცენტრში მდებარეობს რიფებით გარშემორტყმული ლაგუნა. კუნძულს აქვს სამკუთხედის ფორმა, დამრგვალებული კუთხეებით. ხმელეთის ფართობია — 5,60 კმ².. ვაიტუპუს ჩრდილო-აღმოსავლეთ ნაწილში მდებარეობს ორი გასასვლელი: *ტეფუტა და ალია-ოპეტი*. ძირითადი კუნძულის გარშემო მდებარეობს რამდენიმე მომცრო კუნძული (მოტუ):
* ლუასამოტუ
* მოსანა
* მოტუტანიფა
* ტემოტუ
* ტე-მოტუ-ოლეპა
* ტოფია
ადმინისტრაციულ-ტერიტორიული ერთეულის საერთო ფართობია — 5,60 კმ².

მცენარეულობიდან ატოლზე ჭარბობს ქოქოსის პალმა, რომლებიც მოჰყავთ ადგილობრივ პლანტაციებში კოპრის წარმოებისთვის. არსებობენ მანგროს ტყეები და პატარა ჭაობები კუნძულის ერთადერთი დასახლებული პუნქტია — სოფელი *ასაუ*.

## ინფრასტრუქტურა 
კუნძულზე არსებობს დაწყებითი და საშუალო სკოლა, რომლებიც 1905 წელს დააარსეს ლონდონის მისიონერული საზოგადოების წევრებმა. მოქმედებს ფოსტის განყოფილება, ერთი სასტუმრო.

## სქოლიო
კატეგორია:ტუვალუ
კატეგორია:ტუვალუს კუნძულები
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:კუნძულები ანბანის მიხედვით
ფავნისი

**ფავნისი**  — ისტორიული სახელწოდება შიდა ქართლის იმ ტერიტორიისა, რომელიც ახლა კასპის რაიონის სოფელ ახალქალაქს (წითელქალაქს) უკავია.
## იხილეთ აგრეთვე
*ფავნისის წმინდა გიორგის ეკლესია

## ლიტერატურა
კატეგორია:საქართველოს გეოგრაფია
სუიკო

**იმპერატორი ქალი სუიკო** () (დ.  554  — გ. 628) — იაპონიის 33-ე იმპერატორი  მემკვიდრეობის ტრადიციული წესის მიხედვით. სუიკო ქვეყანას 36 წელი მართავდა.

სუიკო იაპონიის ისტორიაში 8 იმპერატორი ქალიდან პირველი იყო.

## ტრადიციული ამბები
ტახტზე ასვლამდე სუიკოს სახელი მიკეკასია-ჰიმე-ნო-მიკოტო იყო, თუმცა მას ასევე ტოიომიკე კასიკია ჰიმე ნო მიკოტოს სახელითაც მოიხსენიებდნენ. ამასთან ერთად სუიკოს ისეთი სახელებიც ჰქონდა, როგორიც იყო პრინცესა ნუკატაბე და ტოიომიკე კასიკია. სუიკო იმპერატორ კიმეის და  სოგა ნო ინამეს ქალიშვილის, სოგა ნო კიტასიჰიმეს შვილი იყო. აგრეთვე სუიკო იმპერატორ იომეის უფროსი და იყო.

სუიკო მისი ნახევარძმის, იმპერატორ ბიდაცუს მეუღლე იყო, თუმცა მას შემდეგ, რაც იმპერატორის პირველი ცოლი გარდაიცვალა, ის მისი ოფიციალური მეუღლე გახდა და ოკისაკის წოდება მიიღო (იმპერატორის ოფიციალური მეუღლე). მათ 7 ვაჟი შეეძინათ.

ბიდაცუს გარდაცვალების შემდეგ, ხელისუფლებაში სუიკოს ძმა იმპერატორი იომეი მოვიდა, რომელიც 2 წელიწადში ავადმყოფობით გარდაიცვალა. იომეის გარდაცვალებას სოგას და მონონობეს კლანებს შორის ძალაუფლებისათვის ბრძოლა მოჰყვა. ბრძოლაში სოგას კლანმა გაიმარჯვა და პრინცი ჰაცუსებე იმპერატრ სუსიუნად აიყვანა ტახტზე. თუმცა მალე კლანის ლიდერს, სოგა ნო უმაკოსა და იმპერატორს შორის დაპირისპირებამ იჩინა თავი, სადაც უმაკომ იმპერატორი მოაკვლევინა. იაპონიის ისტორიაში სუიკო პირველი ქალი იყო, რომელიც იმპერატორების ტრადიციული წესის მიხედვით აირჩიეს.

სუიკოს ტახტზე ასვლიდან ერთ წელიწადში ქვეყნის რეგენტად იმპერატორის ძმიშვილი, პრინცი სიოტოკუ დაინიშნა, თუმცა მანამდეც ქვეყნის ძალაუფლება მის და სოგა ნო უმაკოს ხელში იყო, რადგან სუიკო სახელმწიფო საქმეებში არ იყო გარკვეული. მოგვიანებით, მისი მმართველობა მისმა პოლიტიკური გადაწყვეტილებების მიღების უნარმა გადაარჩინა. იმპერატორი ქალი სუიკო ქვეყანას 35 წელი მართავდა და 74 წლის ასაკში გარდაიცვალა.

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:იაპონიის იმპერატორების მეუღლეები
კატეგორია:დაბადებული 554
კატეგორია:გარდაცვლილი 628
ნაივაშის შეთანხმება

thumb|სუდანის რეგიონები და სადავო ტერიტორიები:
**ნაივაშის შეთანხმება** () — სამშვიდობო შეთანხმება, რომელსაც ხელი მოაწერეს სუდანის სახალხო განმათავისუფლებელმა მოძრაობამ და სუდანმა 2005 წელს. ხელშეკრულების შედეგად დასრულდა სუდანის მეორე სამოქალაქო ომი. გარდა ამისა, ნაივაშის ხელშეკრულების შედეგად გაინისაზღვრა სამხრეთ სუდანის დამოუკიდებლობის რეფერენდუმის თარიღი.

## შეთანხმების კომპონენტები 
კონფლიქტის მხარეებს შორის ხელი მოეწერა შემდეგ ხელშეკრულებებს (პროტოკოლებს):

* **მაჩაკოსის პროტოკოლი** — ხელი მოაწერეს მაჩაკოსში, კენია, 2002 წლის 20 ივლისს. 
* **ხელისუფლების განაწილების პროტოკოლი** — ხელი მოაწერეს ნაივაშაში, კენია, 2004 წლის 26 მაისს. 
* **შეთანხმება ბუნებრივი რესურსების განაწილების შესახებ** —  ხელი მოაწერეს ნაივაშაში, კენია, 2004 წლის 7 იანვარს. 
* **შეთანხმება აბიეის რაიონში კონფლიქტის დარეგულირების შესახებ** — ხელი მოაწერეს ნაივაშაში, კენია, 2004 წლის 26 მაისს. 
*  **შეთანხმება სამხრეთ კორდოფანში და ცისფერ ნილოსში კონფლიქტის დარეგულირების შესახებ** — ხელი მოაწერეს ნაივაშაში, კენია, 2004 წლის 26 მაისს. 
* **შეთანხმება უსაფრთხოების ზომების შესახებ**  — ხელი მოაწერეს ნაივაშაში, კენია, 2003 წლის 25 სექტემბერს. 
* **შეთანხმება ცეცხლის შეწყვეტისა და რეგიონში უსაფრთხოების ზომების შესახებ** — ხელი მოაწერეს ნაივაშაში, კენია, 2004 წლის 30 ოქტომბერს.
* **აღსრულების შეთანხმება** — ხელი მოაწერეს ნაივაშაში, კენია, 2004 წლის 31 დეკემბერს.

ნაივაშის ხელშეკრულებას ხელი მოეწერა 2005 წლის 9 იანვარს.

## მხარეთა გამიჯვნის პროცესი 
2007 წლის 11 ოქტომბერს სუდანის სახალხო განმათავისუფლებელი მოძრაობა გავიდა სუდანის მთავრობიდან და ხარტუმი დაადანაშაულა სამშვიდობო ხელშეკრულების დარღვევაში. კერძოდ, სსგმ ამტკიცებდა, რომ მთავრობაში კვლავ დომინირებდა ეროვნული კონგრესი და 15 000 ჯარისკაცი ჯერ კიდევ იმყოფებოდა სამხრეთი სუდანის ტერიტორიაზე. თუმცა სსგმ აცხადებდა, რომ არ სურდა ომის ვითარებაში დაბრუნება.

2007 წლის 13 დეკემბერს, სსგმ კვლავ დაუბრუნდა სუდანის მთავრობას. ხელმოწერილი შეთანხმება ადასტურება რომ ადგილები მთავრობაში როტაციის პრინციპით გადანაწილდებოდა ჯუბასა და ხარტუმს შორის ყოველ სამ თვეში ერთხელ. ასევე მიაღწიეს შეთანხმებას ჯარების საზღვრის გასწვრივ გაყვანის შესახებ. 

2008 წლის 8 იანვარს სუდანის შეიარაღებულმა ძალებმა საბოლოოდ დატოვეს სამხრეთი სუდანი.

## რესურსები ინტერნეტში
* Густерин П. Межсуданский конфликт и интересы зарубежных стран 
* *Sudan: Human Rights Accountability Must Be Part of North-South Peace Agreement* 
* «Sudan after the Naivasha Peace Agreement: No Champagne Yet» 

## სქოლიო
კატეგორია:სუდანის ისტორია
კატეგორია:სამშვიდობო ხელშეკრულებები
კატეგორია:სამხრეთ სუდანის ისტორია
აპოპტოზი

**აპოპტოზი** ( — ფოთოლცვენა) — დაპროგრამებული უჯრედული სიკვდილის რეგულირებადი პროცესი, რომლის შედეგადაც უჯრედი ფრაგმენტირდება ცალკეულ აპოპტოტიკურ სხეულაკებად, რომლებიც შეზღუდულია პლაზმური მემბრანით. დაღუპული უჯრედის ფრაგმენტები, როგორც წესი, ძალიან სწრაფად (საშუალოდ 90 წუთში) ფაგოციტირდება მაკოფაგების ან მეზობელი უჯრედების მიერ, რითიც გვერდს უვლის ანთებითი რეაქციების განვითარებას. აპოპტოზის მორფოლოგიურად რეგისტრირებადი პროცესი გრძელდება 1-3 საათს. აპოპტოზის ერთ-ერთი უმთავრესი ფუნქციაა დეფექტური (დაზიანებული, მუტანტური, ინფიცირებული) უჯრედების განადგურება. მრავალუჯრედიან ორგანიზმებში აპოპტოზი აგრეთვე ამოქმედებულია დიფერენციაციასა და მორფოგენეზში, უჯრედული ჰომეოსტაზის მხარდაჭერაში, იმუნური სისტემის განვითარებისა და ფუნქციონირების მნიშვნელოვანი ასპექტების უზრუნველყოფაში. აპოპტოზი აღენიშნება ყველა ევკარიოტს, დაწყებული ერთუჯრედიანი უმარტივესებიდან უმაღლეს ორგანიზმებამდე. პროკარიოტების დაპროგრამებულ სიკვდილში მონაწილეობს აპოპტოზის ეუკარიოტული ცილების ფუნქციური ანალოგები.
 
## ლიტერატურა 
* 
* 

კატეგორია:ციტოლოგია
კატეგორია:უჯრედული პროცესები
*
სუდანის პირველი სამოქალაქო ომი

**სუდანის პირველი სამოქალაქო ომი** () — სამოქალაქო ომი სუდანში ქრისტიანულ სამხრეთსა და მუსულმანურ ჩრდილოეთს შორის. 1953 წელს დიდმა ბრიტანეთმა და ეგვიპტემ დადეს ხელშეკრულება, რომელიც ითვალისწინებდა სუდანის თვითგამორკვევის უფლებას. დამოუკიდებლობისაკენ გარდამავალი პერიოდი დაიწყო 1954 წელს პარლამენტის გახსნით. ბრიტანეთ-ეგვიპტის შეთანხმების თანახმად სუდანმა დამოუკიდებლობა მიიღო 1956 წლის 1 იანვარს დროებითი კონსტიტუციით. აშშ იყო ერთ-ერთი პირველი სახელმწიფო, რომელმაც აღიარა ახალი ქვეყნის დამოუკიდებლობა.

მაგრამ ყველა სამთავრობო დაწესებულება გარდამავალ პერიოდში განთავსდა ჩრდილოეთ სუდანის ტერიტორიაზე. ბრიტანელებმა ვერ შეძლეს ხელისუფლების თანაბარი განაწილება ჩრდილოეთ და სამხრეთ ნაწილებს შორის, რაც გახდა მომავალი კონფლიქტის წინაპირობა. ხარტუმში არაბებმა გადაწყვიტეს შეექმნათ ქვეყნის ფედერალური მმართველობის სისტემა, რამაც გამოიწვია სამხრეთის ქრისტიანული მოსახლეობის შეიარაღებული აჯანყება. სამხრეთელებმა თავი მოტყუებულად იგრძნეს და დაიწყეს თავდასხმა სამთავრობო ჯარებზე, რამაც გამოიწვია სამოქალაქო ომი, რომელიც მიზნად ისახავდა სამხრეთი ნაწილის დამოუკიდებლობას. ეს ომი 1955-1972 წლებში, 17 წელი მიმდინარეობდა.

ამ 17 წლის განმავლობაში სამხრეთ სუდანის ლიდერები აგიტაციას ატარებდნენ მოსახლეობაში ავტონომიის ან დამოუკიდებლობის შესახებ. სამოქალაქო ომი დასრულდა 1972 წელს ადის-აბების შეთანხმების ხელმოწერის შემდეგ. სუდანის სამხრეთმა ნაწილმა მიიღო ფართო რეგიონალური ავტონომია. სამხრეთელები მიღებული გადაწყვეტილებით უკმაყოფილოები იყვნენ, რამაც 10 წლის შემდეგ ახალი სამოქალაქო ომი გამოიწვია.

## იხილეთ აგრეთვე 
* სუდანის მეორე სამოქალაქო ომი
* სამოქალაქო ომების სია

## ლიტერატურა
* Assefa, Hizkias. 1987. *Mediation of Civil Wars, Approaches and Strategies – The Sudan Conflict*. Boulder, Colorado: Westview Press.
* Eprile, Cecil.  *War and Peace in the Sudan, 1955 – 1972*.  David and Charles, London. 1974.  ISBN 0-7153-6221-6.
* Johnson, Douglas H. 1979. "Book Review: The Secret War in the Sudan: 1955–1972 by Edgar O'Ballance". *African Affairs* 78 (310):132–7.
* O'Ballance, Edgar. 1977. *The Secret War in the Sudan: 1955–1972*. Hamden, Connecticut: Archon Books. (Faber and Faber edition ISBN 0-571-10768-0).

## სქოლიო
კატეგორია:სუდანის ისტორია
კატეგორია:სამხრეთ სუდანის ისტორია
კატეგორია:სამოქალაქო ომები
ხუან-ესპინოსა-მედრანოს რაიონი

**ხუან-ესპინოსა-მედრანოს რაიონი** () — რაიონი პერუში, აპურიმაკის რეგიონის ანტაბამბის პროვინციაში. მდებარეობს ზღვის დონიდან 3229 მეტრზე. 2007 წლის მონაცემებით, მოსახლეობა 1 975 ადამიანს შეადგენდა, სიმჭიდროვე 3,12 ადამიანი კმ²-ზე. ფართობი 632,22 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:აპურიმაკის რეგიონის რაიონები
კატეგორია:ანტაბამბის პროვინციის რაიონები
ჰიუგენსი (ზონდი)

320px|მინი|მარჯვნივ|ზონდ „ჰიუგენსის“ მაკეტი
**ზონდი „ჰიუგენსი“** () შეიქმნა ევროპის კოსმოსური სააგენტოს მიერ და სახელი ეწოდა XVII საუკუნის ჰოლანდიელი ასტრონომის, კრისტიან ჰიუგენსის პატივსაცემად. ზონდი გაეშვა 1997 წლის 15 ოქტომბერს კოსმოსურ აპარატ კასინისთან ერთად. 2004 წლის 25 დეკემბერს ზონდი გამოეყო თავის მატარებელს და დამოუკიდებელი მოძრაობა დაიწყო ტიტანისკენ. 2005 წლის 14 იანვარს ჰიუგენსი წარმატების შევიდა ტიტანის ატმოსფეროში და დაეშვა მისი ზედაპირის იმ უბანზე, რომელმაც მიიღო სახელწოდება ქსანადუ. ეს იყო ისტორიაში პირველი (და 2014 წლისთვის ერთადერთი) რბილი დაშვება, რომელიც განხორციელდა გარე მზის სისტემაში. ზონდი დაეშვა მყარ ზედაპირზე, თუმცა მის კონსტრუქციაში აგრეთვე გათვლილი იყო ოკეანეში დაშვება.

## რესურსები ინტერნეტში 
* NASA Cassini page 
* ESA Huygens Homepage
* ESA — Where is Cassini-Huygens now?

კატეგორია:ევროპის კოსმოსური სააგენტო
კატეგორია:კასინი-ჰიუგენსი
კატეგორია:ტიტანი (თანამგზავრი)
R.E.M.-ის დისკოგრაფია

ამერიკულმა ალტერნატიულმა როკ-ჯგუფმა R.E.M. გამოუშვა 15 სტუდიური ალბომი, სამი საკონცერტო ალბომი, 14 კომპილაციური ალბომი, ერთი ალბომი რემიქსებით, ერთი საუნდტრეკი, 12 ვიდეო ალბომი, 7 EP, 63 სინგლი და 77 მუსიკალური ვიდეო.

ჯგუფი 1980 წელს ჩამოყალიბდა ვოკალისტ მაიკლ სტაიპის, გიტარისტ პიტერ ბაკის, ბასისტ მაიკ მილზისა და დრამერ ბილ ბერის მიერ. კოლექტივი მნიშვნელოვანი გავლენა იქონია ალტერნატიული როკის განვითარებაზე. ჯგუფის მუსიკალური სტილი მნიშვნელოვან შთაგონებად იქცა სხვა ალტერნატიული როკ ჯგუფებისთვის და მუსიკოსებისთვის, ხოლო თავად R.E.M. იყო ერთ-ერთი პირველი ალტერნატიული როკის ჟანრში, რომელმაც კომერციულ წარმატებას მიაღწია.

## ალბომები
### სტუდიური ალბომები
### საკონცერტო ალბომები
### კომპილაციური ალბომები
### რემიქსული ალბომები
### საუნდტრეკები
### ვიდეო ალბომები
### EP-ები
## სინგლები
### 1980-იანები
### 1990-იანები
### 2000-იანები
### 2010-იანები
## სხვა წარმატებული სიმღერები
## სხვა ჩანაწერები
## მუსიკალური ვიდეოები
## რესურსები ინტერნეტში
* ოფიციალური საიტი
* R.E.M. საიტზე AllMusic
* 

## შენიშვნები
## სქოლიო

კატეგორია:R.E.M.
კატეგორია:ამერიკელი მომღერლების დისკოგრაფიები
ალ-ქადარიფის შტატი

**ალ-ქადარიფის შტატი** () — სუდანის შტატი, მდებარეობს ქვეყნის აღმოსავლეთ ნაწილში, კასალის რეგიონში. შედგება 4 ოლქისაგან.

* ფართობი 75 263  კმ².
* მოსახლეობა 1 348 378 კაცი (2008).

ადმინისტრაციული ცენტრია — ქალაქი ქადარიფი. აღმოსავლეთით ესაზღვრება ეთიოპია.

## რესურსები ინტერნეტში
* სუდანის შტატები

კატეგორია:სუდანის შტატები
კილის სამშვიდობო ხელშეკრულებები

**კილის 1814 წლის სამშვიდობო ხელშეკრულებები** — შვედეთი-დანიისა და ინგლისი-დანიის სამშვიდობო ხელშეკრულებები, რომლებმაც ბოლო მოუღო 1807—1814 წლების ინგლისი-დანიის ომს. ხელი მოეწერათ ჩრდილოგერმანულ ქალაქ კილში 1814 წლის 14 იანვარს.

## ხელშეკრულება შვედეთსა და დანიას შორის 
შვედეთი-დანიის სამშვიდობო ხელშეკრულების თანახმად, დანიამ შვედეთს დაუთმო ნორვეგია. ამის სანაცვლოდ დანიამ მიიღო რიუგენის ნახევარკუნძული და უფლება შვედეთის პომერანიაზე (გარდა შტრალზუნდისა — მისთვის დაყენდა განსაკუთრებული რეჟიმი). 1816 წელს ეს ტერიტორიები დანიას პრუსიამ გადასცა ლაუენბურგისა და ფულადი კომპენსაციის სანაცვლოდ.

## რესურსები ინტერნეტში 
* შვედეთი-დანიის სამშვიდობო ხელშეკრულების ტექსტი (შვედურ და ფრანგულ ენებზე) 

კატეგორია:ნორვეგიის ისტორია
კატეგორია:ნაპოლეონის ომების ხელშეკრულებები
კატეგორია:1814
კატეგორია:XIX საუკუნის სამშვიდობო ხელშეკრულებები
ლეონ ბონა

**ლეონ ჟოზეფ ფლორანტენ ბონა** (, დ. 20 ივნისი, 1833 — გ. 8 სექტემბერი, 1922) — ფრანგი ფერმწერი და კოლექციონერი. იგი ხატავდა როგორც ისტორიული და რელიგიური შინაარსის ტილოებს, ისე პორტრეტებსაც.

## სქოლიო
კატეგორია:დაბადებული 1833
კატეგორია:გარდაცვლილი 1922
კატეგორია:ფრანგი მხატვრები
კატეგორია:მხატვრები ანბანის მიხედვით
საქართველოს სახელმწიფო დროშის დღე

250px|მინიატიურა|საქართველოს სახელმწიფო დროშა
**საქართველოს სახელმწიფო დროშის დღე** — დღესასწაული საქართველოში, რომელიც აღინიშნება იანვრის თვის 14 რიცხვში, საქართველოს სახელმწიფო დროშის შესახებ საქართველოს ორგანული კანონის მიღების დღეს. საქართველოს სახელმწიფო დროშა საქართველოს ეროვნული სიმბოლოა გერბთან და ჰიმნთან ერთად, ის შემოღებულ იქნა საქართველოს ორგანული კანონის საფუძველზე, რომელიც ძალაში შევიდა საქართველოს პრეზიდენტის მოვალეობის შემსრულებლის ხელმოწერის შემდეგ 2004 წლის 14 იანვრიდან. 

სახელმწიფო დროშის დღე პირველად 2012 წლის 14 იანვარს აღინიშნა, ღონისძიება მარჯანიშვილის მოედანზე გაიმართა. ღონისძიების ფარგლებში მონაწილეებმა გამოფინეს საქართველოს დროშები, მარჯანიშვილის მოედანზე აღმართეს საქართველოს დიდი დროშა, ხოლო პატარა დროშები უბრალო გამვლელებს დაურიგეს.

## რესურსები ინტერნეტში 
* საქართველოს ორგანული კანონი „საქართველოს სახელმწიფო დროშის შესახებ“ 

## სქოლიო 
საქართველო
სოიუზ-5

მინი

**„სოიუზ-5“** () — პილოტირებადი კოსმოსური ხომალდი. ხომალდმა სტარტი აიღო ბაიკონურის კოსმოდრომიდან 15 იანვარს, „სოიუზ-4-ის“ გაშვების მეორე დღეს. 16 იანვარს 08:20 UTC-ზე ხომალდები „სოიუზ-4“ და „სოიუზ-5“ ერთმანეთს შეხვდა. ეს იყო ორი პილოტირებადი ხომალდის მსოფლიოში პირველი შეკავშირება. ხომალდები შეკავშირებულ მდგომარეობაში იმყოფებოდნენ 4 საათისა და 35 წუთის განმავლობაში.

## ეკიპაჟი
### ძირითადი ეკიპაჟი 
* ბორის ვოლინოვი (1-ლი კოსმოსური გაფრენა)
* ალექსეი ელისეევი (1)
* ევგენი ხრუნოვი (1)

### მადუბლირებელი ეკიპაჟი 
* ანატოლი ფილიპჩენკო
* ვიქტორ გორბატკო
* ვალერი კუბასოვი

### ეკიპაჟი დაშვების დროს 
* ბორის ვოლინოვი

## რესურსები ინტერნეტში 
* კოსმოსური ხომალდი „სოიუზ-5“  
* Soyuz-5 
* „სოიუზის“ კოსმოსური ხომალდების გაფრენები  
* „ორი საბჭოთა „სოიუზი“: შეხვედრა ორბიტაზე“. ტელესიუჟეტი. როსკოსმოსის ტელესტუდია.

კატეგორია:1969 წელი მეცნიერებაში
კატეგორია:კოსმოსური ხომალდები
დროშის დღე

მინი|200პქ||ფარერის კუნძულების 50-ე დროშის დღისადმი მიძღვნილი საფოსტო მარკა
**დროშის დღე** — დროშასთან დაკავშირებული დღესასწაული, რომელიც მიძღვნილია რომელიმე კონკრეტული დროშის აღმართვას (როგორიც არის სახელმწიფო დროშა) ან დღე, რომელიც განკუთვნილია ისეთი ისტორიული მოვლენის აღსანიშნავად, როგორიც სახელმწიფოს მიერ მისი ამჟამინდელი დროშის მიღებაა.

დროშის დღეები ჩვეულებრივ ეროვნული კანონმდებლობით განისაზღვრება (მათ შორის საქართველოშიც), თუმცა ზოგ ქვეყანაში სახელმწიფოს მეთაურის დადგენილებაც საკმარისია მის დასანიშნად. კანონი ან დადგენილება შეიძლება განსაზღვავდეს თუ სად და რა სახით აღიმართება დროშა.
__TOC__

## დროშის დღეები მსოფლიოში 
## იხილეთ აგრეთვე 
* ეროვნული დღესასწაული
* რესპუბლიკის დღე
* სახალხო დღესასწაული

## სქოლიო 
კატეგორია:ეროვნული დღესასწაულები
წითელი ზღვის შტატი

**წთელი ზღვის შტატი** () — სუდანის შტატი, მდებარეობს ქვეყნის აღმოსავლეთ ნაწილში, კასალის რეგიონში. შედგება 4 ოლქისაგან. სუდანის კანონმდებლობის მიხედვით შტატს მიეკუთვნება ხალაიბის სამკუთხედი - სადავო ტერიტორია ეგვიპტესთან. 

* ფართობი 218 887 (დე-ფაქტო 198 307)  კმ².
* მოსახლეობა 1 396 110 კაცი (2008).

ადმინისტრაციული ცენტრია — ქალაქი პორტ-სუდანი. სამხრეთით ესაზღვრება ერიტრეა, ჩრდილოეთით ეგვიპტე, ხოლო აღმოსავლეთიდან წითელი ზღვა.

## რესურსები ინტერნეტში
* სუდანის შტატები

კატეგორია:სუდანის შტატები
ნობატია

**ნობატია** (, *ნობადია*; ძველნუბიური: Ⲛⲟⲩⲃⲁⲇⲓⲁ, *ნოუბადია*) — ანტიკური აფრიკის ქრისტიანული სამეფო ქვემო ნუბიაში, შემდგომ შედიოდა უფრო ძლიერ მაკურიის სამეფოში. არაბულ წყაროებში ხშირად მას ალ-მარისის სახელითაც მოიხსენიებენ.

ნობატიის ადრეული ისტორია წარმოადგენდა ბალანას კულტურის ნაწილს. ნობატია სავარაუდოდ დააარსეს **ნობატებმა**, რომლებიც 297 წელს რომის იმპერატორმა დიოკლეტიანემ რეგიონში გაბატონებული ბლემიების ტომის დასამორჩილებლად ეგვიპტის უდაბნოდან მიიწვია. ნობატიას ისტორიკოსი სილკო იუწყება, რომ ნობატაებმა ბლემიებთან ბრძოლაში მიაღწია წარმატებას და ისინი აღმოსავლეთის უდაბნოში განდევნა. ამ დროს შეიქმნა ნობატიის დედაქალაქი პახორასი (დღევანდელი ფარასი). მალევე ნობატია გახდა ორინტალისტური მართლმადიდებლობის აღმსარებელი ქვეყანა.

ცნობილია, რომ 701 წლისთვის ნობატია უკვე შედიოდა მაკურიის სამეფოს შემადგენლობაში, თუმცა არაა ცნობილი როგორ და კონკრეტულად როდის მოხდა მისი შეერთება. სავარაუდოდ ეს უნდა მომხდარიყო მაკურიაში 652 წელს არაბების შეჭრამდე, რადგან არაბი ისტორიკოსები ნუბიის ტერიტორიაზე იმ დროისთვის მხოლოდ ერთ ქრისტიანულ სახელმწიფოს – მაკურიას მოიხსენიებნ. სავარაუდოდ ის მაკურიის შემადგენლობაში ავტონომიას ნობატიის ეპარქიის სახით ინარჩუნებდა. მას პახორას დომესტიკოსი (საერო, სასულიერო და სამხედრო ხელმძღვანელის წოდება) მართავდა. თავიდან დომესტიკოსები ინიშნებოდენ, თუმცა როგორც ჩანს მოგვიანებით ეს წოდება გადაეცემოდათ მემკვიდრეობით. ყარს-იბრიმის ფორტში აღმოჩენილი ჩანაწერები მოწმობენ დომესტიკის თითქმის შეუზღუდავ ძალაუფლებაზე. ასევე ზოგიერთი არაბი ისტორიკოსი გაერთიანებულ სამეფოს მოიხსენიებს როგორც ნობატიის და მაკურიის სამეფოს, რა შეიძლება გამოწვეული ყოფილიყო გარკვეული პერიოდით არსებული ორმეფობით.

ნობატია ნუბიის ეგვიპტესთან ყველაზე ახლოს მდებარე რეგიონი იყო, ამიტომ ის განსაკუთრებულად განიცდიდა არაბიზაციას და ისლამიზაციას. დროთა განმავლობაში ნობათიის მოსახლეობის უმეტესობა გამუსლიმანდა და მაკურიის გაუქმების შემდეგ მოექცა ბანუ-კანზის არაბული კლანის გავლენაში. ასევე არსებობს მოსაზრება, რომ მაკურიის დაცემის შემდეგ ნობატიის ტერიტორიაზე არსებობა განაგრძო ქრისტიანულმა დოტავოს სამეფომ (ძველ ნუბიურიდან ითარგმნება როგორც დოს ქვეშევრდომი), რომელიც 1504 წელს სენარის სასულთნომ დაიმორჩილა.

## რესურსები ინტერნეტში 
* Relations between Islamic Egypt and Christian Nubia: the Case of the Baqt 
* Arkamani: Sudan Electronic Journal of Archaeology and Anthropology 
* The Medieval Kingdoms of Nubia: Pagans, Christians and Muslims along the Middle Nile

კატეგორია:აფრიკის ყოფილი ქვეყნები
კატეგორია:სუდანის ისტორია
ხარტუმის შტატი

**ხარტუმის შტატი** () — სუდანის შტატი, მდებარეობს ქვეყნის ცენტრალურ ნაწილში. შედგება 7 ოლქისაგან.  

* ფართობი 22 142 კმ².
* მოსახლეობა 5 274 321 კაცი (2008).

ადმინისტრაციული ცენტრია — ქალაქი ხარტუმი, რომელიც ამავდროულად არის ქვეყნის დედაქალაქიც. 

## რესურსები ინტერნეტში
* სუდანის შტატები

კატეგორია:სუდანის შტატები
ჩრდილოეთის შტატი

**ჩრდილოეთის შტატი** () — სუდანის შტატი, მდებარეობს ქვეყნის ჩრდილოეთ ნაწილში. შედგება 4 ოლქისაგან.  

* ფართობი 348 765 კმ².
* მოსახლეობა 699 065 კაცი (2008).

ადმინისტრაციული ცენტრია — ქალაქი დონგოლა, ჩრდილოეთიდან ესაზღვრება ეგვიპტე, ხოლო დასავლეთიდან ლიბია. 

## რესურსები ინტერნეტში
* სუდანის შტატები

კატეგორია:სუდანის შტატები
Cypress Hill IV

***Cypress Hill IV*** — ამერიკული ჰიპ-ჰოპ ჯგუფ Cypress Hill-ის მეოთხე სტუდიური ალბომი. იგი გამოვიდა 1998 წლის 6 ოქტომბერს და მოგვიანებით RIAA-სგან მიიღო ოქროს სტატუსი. ეს არის ჯგუფის პირველი ალბომი, რომელშიც გამოიყენება მძიმე მეტალის ელემენტები.

წარმატება იქონიეს ალბომის სინგლებმა „Tequila Sunrise“ და „Dr. Greenthumb“.

## სიმღერების სია
ყველა სიმღერის პროდიუსერი - DJ Muggs.

;სემპლები
*"Looking Through the Eye of a Pig" - "The Rill Thing" - ლიტლ რიჩარდი 
*"Checkmate" - "Crackdown" - The 25th of May
*"From the Window of My Room" - "Midnight Theme" - Manzel  
*"Prelude to a Come Up" - "Kismet" - Amon Düül II 
*"Dead Men Tell No Tales" - "La Huella De Mi Amor" - Los Angeles Negros
*"Feature Presentation" - "Fantastic Freaks at the Dixie" - DJ Grand Wizard Theodore
*"Dr. Greenthumb" - "Roller Coaster" - ჰენრი რენი 
*"16 Men Till There's No Men Left" - "A Divine Image" - დევიდ აქსელროდი 
*"High Times" - "Winter's Child" - ჩარლზ კაინარდი 
*"Clash of the Titans / Dust" - "Pacified" - რიტა ჯინ ბოდინი

## ჩარტები
;ალბომი

## რესურსები ინტერნეტში
*

## სქოლიო
კატეგორია:Cypress Hill-ის ალბომები
კატეგორია:1998 წლის ალბომები
კატეგორია:Columbia Records-ის ალბომები
მარტინა ნავრატილოვა

**მარტინა ნავრატილოვა** (; დ. 18 ოქტომბერი, 1956, პრაღა, ჩეხოსლოვაკია) — ჩეხოსლოვაკი და მოგვიანებით ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ქალ ჩოგბურთელად ისტორიაში. 1975 წლიდან გამოდიოდა აშშ-ის სახელით მას შემდეგ, რაც პოლიტიკური თავშესაფარი მოითხოვა.

ნავრატილოვას ერთეულებში 18 დიდი სლემის ტურნირი აქვს მოგებული – რეკორდული 9 უიმბლდონი, 4 აშშ-ის ღია პირველობა, 3 ავსტრალიის ღია პირველობა და 2 საფრანგეთის ღია პირველობა. იგი ზედიზედ 9 წლის განმავლობაში გადიოდა უიმბლდონის ფინალში და ზედიზედ 6-ში გაიმარჯვა. მან მოიგო რეკორდული 8 წლის შემაჯამებელი ტურნირი. 1982–86 წლებში, ნავრატილოვამ 442-დან 428 მატჩი მოიგო, 1983 წელი კი დაასრულა შედეგით 86–1. ჯამში მას WTA-ის 167 ტურნირი აქვს ერთეულთა თანრიგში მოგებული, რაც რეკორდია. იგი 332 კვირის განმავლობაში იკავებდა ერთეულთა რეიტინგში პირველ ადგილს.

წყვილებში ნავრატილოვას რეკორდული 31 დიდი სლემის ტურნირი აქვს მოგებული, აქედან 9 აშშ-ის ღია პირველობა, 8 ავსტრალიის ღია პირველობა, 7 საფრანგეთის ღია პირველობა და 7 უიმბლდონი. მან 13 წლის შემაჯამებელი ტურნირი მოიგო, რაც რეკორდული მაჩვენებელია. ჯამში ნავრატილოვამ 177 წყვილთა ტურნირი მოიგო, რაც ასევე საუკეთესო შედეგია. ტიტულების დიდი ნაწილი (177-დან 79) მან ამერიკელ პემ შრაივერთან ერთად მოიგო. წყვილთა რეიტინგში იგი ყველაზე დიდხანს – 237 კვირის განმავლობაში იკავებდა პირველ ადგილს.

შერეულ წყვილებში ნავრატილოვამ 10 დიდი სლემის ტურნირი მოიგო – 4 უიმბლდონი, 3 აშშ-ის ღია პირველობა, 2 საფრანგეთის ღია პირველობა და 1 ავსტრალიის ღია პირველობა. ჯამში მან WTA-ის 15 ტურნირი მოიგო შერეულ წყვილებში. ნავრატილოვა მარგარეტ კორტთან და დორის ჰარტთან ერთად ერთადერთია, ვინც ყველა დიდი სლემის ტურნირი მოიგო ერთეულებშიც, წყვილებშიც და შერეულ წყვილებშიც.

ჯამში ნავრატილოვას ერთეულებში, წყვილებში და შერეულ წყვილებში 59 დიდი სლემის ტურნირი აქვს მოგებული. მან ერთეულთა თანრიგში უკანასკნელი მატჩი 1994 წელს ჩაატარა, თუმცა წყვილებში და შერეულ წყვილებში 2006 წლამდე იასპარეზა. სანაკრებო დონეზე, ნავრატილოვამ ერთხელ ჩეხოსლოვაკიის და სამჯერ აშშ-ის ნაკრებთან ერთად მოიგო ფედერაციის თასი. 2000 წელს, იგი საერთაშორისო ჩოგბურთის დიდების დარბაზში შეიყვანეს.

## სტატისტიკა და მიღწევები
### დიდი სლემის ტურნირების ფინალები
#### ერთეულები: 32 (18–14)
#### წყვილები: 37 (31–6)
#### შერეული წყვილები: 16 (10–6)
### წლის შემაჯამებელი ტურნირის ფინალები
#### ერთეულები: 14 (8–6)
(დ) – დახურული კორტი

#### წყვილები: 13 (13–0)
## იხილეთ აგრეთვე 
* ევერტი–ნავრატილოვას მეტოქეობა
* გრაფი–ნავრატილოვას მეტოქეობა

## რესურსები ინტერნეტში 
*  
* 
* ნავრატილოვა WTA-ს ოფიციალურ საიტზე
* ნავრატილოვა ITF-ის ოფიციალურ საიტზე 
* ნავრატილოვა ფედერაციის თასის ოფიციალურ საიტზე
* ნავრატილოვა საერთაშორისო ჩოგბურთის დიდების დარბაზის ოფიციალურ საიტზე

## სქოლიო
კატეგორია:დაბადებული 1956
კატეგორია:დაბადებული 18 ოქტომბერი
კატეგორია:ჩეხი ჩოგბურთელები
კატეგორია:ამერიკელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:საფრანგეთის ღია პირველობის ჩემპიონები ჩოგბურთში
კატეგორია:უიმბლდონის ჩემპიონები
კატეგორია:აშშ-ის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:ცოცხალი ადამიანები
ალვის სამეფო

**ალვა** ან **ალოდია** — ქრისტიანული ნუბიის სამი სამეფოდან (ნობატია, მაკურია, ალვა) ყველაზე სამხრეთით მდებარე. მიუხედავად იმისა, რომ სამეფო თითქმის ათასი წელი არსებობდა და ამასთანავე ჰქონდა რეგიონში მნიშვნელოვანი გეოგრაფიული მდებარეობა და პოლიტიკური ძალა მასზე ბევრი ცნობები არაა შემონახული. უმეტესი ცნობები მოიპოვება ეგვიპტურ წყაროებში ან აღმოჩენილი იქნა არქეოლოგიური ნიმუშების სახით ასუანის კაშხლის მშენებლობის დროს.

სამეფოს წარმოშობის ისტორია უცნობია. მის შესახებ პირველი ჩანაწერი ჩნდება მეროეში. ნასტასენის გამეფებასთან მიძღვნილ სტელაზე, მოხსენებულია რეგიონი ალუტი, რომელიც შეიძლება აღნიშნავდეს ალვის სამეფოს ტერიტორიას.  ალვის შესახებ პირველ კონკრეტული ჩანაწერს აკეთებს პლინიუს უფროსი, რომელსაც ალვა შეყავს ნუბიის ქალაქების სიაში. აქსუმის მეფის ეზანას მეფობის პერიოდში ალვა სავარაუდოდ ნობას (ტერიტორია სამხრეთ ნუბიაში) უფრო ექვემდებარებოდა ვიდრე ქუშის სამეფოს.

ალვას ქრისტიანობაზე მოქცევა მოხდა VII საუკუნეში ბიზანტიის იმპერატორის იუსტინიანე I–სა და მისი მეუღლის თეოდორას მიერ გაგზავნილი მისიონერების მიერ. იქ ყველაზე მეტი მხარდაჭერა მოიპოვა მონოფიზიტურმა ქრისტიანობამ. ალვის სამეფო განვითარდა ნილოსის გასწვრივ და მისი დედაქალაქი იყო სობა. გარკვეული პერიოდის განმავლობაში ალვა შესაძლებელია შედიოდა მაკურიის სამეფოში, თუმცა მის დამოუკიდებლობაზე მოწმობს ალვას ერთ–ერთი მეფის დავითის საფლავის ქვა.

ალვას შესახებ ყველაზე ბევრ ცნობას გვაწვდის X-საუკუნის მოგზაური იბნ-ხაუკალი, ის ალვას აღწერს როგორც მაკურიაზე ბევრად დიდ და მდიდარ სამეფოდ, რომელიც გადაჭიმული იყო ეთიოპიიდან კორდოფანამდე.

ალვა ეგვიპტისგან სხვა ნუბიურ სახელმწიფოებზე შორს იყო და შესაბამისად სხვებზე გვიან გამუსლიმანდა. ალვას დაცემა დაიწყო XIII საუკუნეში. მამლუქი ემისარების ინფორმაციით რეგიონი ცხრა მმართველს შორის იყო დაყოფილი. ალვას საბოლოო დაცემად მიიჩნევა XVI საუკუნის დასაწყისში ფუნჯების მიერ რეგიონის დაპყრობა. როგორც ჩანს ალვა სენარის სასულთნოში გარკვეულ ავტონომიას ინარჩუნებდა. ალვას მოსახლეები ცნობილი იყვნენ სახელით აბდალაბები და ჰქონდათ ნახევრად ავტონომიური დონგოლას სამეფო.
     
## სქოლიო 
კატეგორია:აფრიკის ყოფილი ქვეყნები
კატეგორია:სუდანის ისტორია
ძიომეი

**იმპერატორი ძიომეი** () (დ. 593 — გ. 641) — იაპონიის 34-ე იმპერატორი  მემკვიდრეობის ტრადიციული წესის მიხედვით.  ძიომეი ქვეყანას 12 წელი მართავდა. 

## ტრადიციული ამბები
ძიომეის ტახტზე ასვლამდე მას ტამურად ან პრინც ტამურად მოიხსენიებდნენ, ხოლო იმპერატორად გახდმოს შემდეგ — ოკინაგატარასი ჰირონუკა ნო მიკოტოდ. 

ძიომეი იმპერატორ ბიდაცუს შვილიშვილი იყო, როგორც მამის, ისე დედის მხრიდან. მამამისი პრინცი ოსისაკა-ნო-ჰიკოჰიტო-ნო-ოე იყო, ხოლო დედა პრინცესა ნუკატე-ჰიმე, რომელიც ძიომეის მამის უმცროსი და იყო. 

პრინცი ტამურამ ტახტზე ბებიის, სუიკოს გარდაცვალების შემდეგ ავიდა. სუიკოს არ დაუსახელებია მემკვიდრე. სანამ გარდაიცვლებოდა თავისთან ტამურა და პრინცი სიოტოკუს შვილი პრინცი იამასირო-ნო-ოე იხმო და მათ რჩევები მისცა. მისი გარდაცვალების შემდეგ, სოგას კლანი ტამურას გვერდით დადგა და პრინცი  იამასირო მოაკლეს. 

ძიომეის მმართველობის დროს, სოგას კლანის ლიდერმა, სოგა ნო ემისიმ რამდენიმე პოლიტიკური რეფორმა გაატარა. იმპერატორის გარდაცვალების შემდეგ ტახტზე მისი მეუღლე და ძმიშვილიები ავიდნენ. ძიომეი 49 წლის ასაკში გარდაიცვალა. 

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:დაბადებული 593
კატეგორია:გარდაცვლილი 641
ადის-აბების შეთანხმება

ტერმინი **ადის-აბების შეთანხმება** შეიძლება აღნიშნავდეს:

* ადის-აბების შეთანხმება (1972) — სუდანის პირველი სამოქალაქო ომის შეთანხმება.
* ადის-აბების შეთანხმება (1993) — სომალის სამოქალაქო ომის შეთანხმება.

## იხილეთ აგრეთვე 
* ადის-აბების ხელშეკრულება — დაასრულა იტალია-ეთიოპიის პირველი ომი.
ნილოსის შტატი

**ნილოსის შტატი** () — სუდანის შტატი, მდებარეობს ქვეყნის ჩრდილოეთ ნაწილში. შედგება 6 ოლქისაგან.  

* ფართობი 122 123 კმ².
* მოსახლეობა 1 120 441 კაცი (2008).

ადმინისტრაციული ცენტრია — ქალაქი ედ-დამერი, ჩრდილოეთიდან ესაზღვრება ეგვიპტე. 

## რესურსები ინტერნეტში
* სუდანის შტატები

კატეგორია:სუდანის შტატები
Black Sunday (ალბომი)

***Black Sunday*** — ამერიკული ჰიპ-ჰოპ ჯგუფ Cypress Hill-ის მეორე სტუდიური ალბომი. იგი გამოვიდა 1993 წლის 20 ივლისს. ალბომი გამოსვლისთანავე *Billboard* 200-ში მოხვდა და პირველივე კვირაში 261.000 ასლის ოდენობით გაიყიდა. ალბომმა აშშ-ში სამმაგი პლატინა მიიღო, 3.4 მილიონი გაყიდული ასლისთვის. დიდი წარმატება იქონია ალბომის სინგლმა „Insane In The Brain“.

## სიმღერების სია
## სემპლები
**I Wanna Get High**
*"Get Outta My Life Woman" -  The New Apocalypse
*"Taxman" -  ჯუნიორ პარკერი
*"One Draw" -  რიტა მარლი
'''I Ain't Goin' Out Like That**
*"Wicked World" -  Black Sabbath
*"The Wizard" -  Black Sabbath
**Insane in the Brain'''
*"I'm Black and I'm Proud" -  ჯეიმზ ბრაუნი
*"Good Guys Only Win in the Movies" -  Mel & Tim
*"All Over the World" -  The Youngbloods
*"Life" -  Sly & The Family Stone
*"Spanish Harlem" -  ბენ ერლ კინგი და The Drifters
**When the Shit Goes Down**
*"Stratus" -  ბილი კობემი
*"Deep Gully" -  Outlaw Blues Band
**Cock the Hammer**
*"Blind Alley" -  The Emotions
*"Uri (The Wind)" -  ფლორა პურიმი
**Interlude**
*" Is It Because I'm Black?" -  სილ ჯონსონი
'''3 Lil' Putos'''
*"I've Told Every Little Star - ლინდა სკოტი
*"Remix for P Is Free" -  Boogie Down Productions
*"Ode to Billy Joe" -  ლუ დონალდსონი
*"Keep Your Distance" -  ბეიბ რუთი
**Legalize It**
*"Hallelujah, I Love Her So" -  ჯინ ჩენდლერი
**Hits from the Bong**
*"Son of a Preacher Man" -  დასტი სპრინგფილდი
*"Get Out of My Life, Woman" -  ლი დორსი
*"Don't Cha Hear Me Calling to Ya" -  ჯუნიორ მენსი
**What Go Around Come Around, Kid**
*"Get Out of My Life, Woman" -  გრეასელა ოლიფანტი
*"Cock The Hammer" -  Cypress Hill
**A to the K**
*"Military Cut - Scratch Mix" -  DJ Grand Wizard Theodore 
**Hand on the Glock**
*"Duke of Earl" -  ჯინ ჩენდლერი
'''Break 'Em Off Some'''
*"Money in the Pocket" -  ჯო ზავინული

## ჩარტები
### ალბომი
### სინგლები
## რესურსები ინტერნეტში
*

## სქოლიო
კატეგორია:Cypress Hill-ის ალბომები
კატეგორია:1993 წლის ალბომები
კატეგორია:Columbia Records-ის ალბომები
კატეგორია:ალბომები DJ Muggs-ის პროდიუსერობით
გორო მიაძაკი

(დ. 21 იანვარი, 1967) — იაპონელი რეჟისორი და ლანდშაფტის სპეციალისტი. იგი არის ოტა აკემისა და ჰაიაო მიაძაკის შვილი. თავდაპირველად მას არ სურდა, მამის საქმიანობა გაეგრძელებინა და ლანდშაფტის სპეციალისტის განათლება მიიღო, თუმცა მოგვიანებით კინოინდუსტრიას შეუერთდა. იგი არის Studio Ghibli-ს ფილმების, *ხმელეთზღვის ამბები* (2006) და *ყაყაჩოების ბორცვიდან* (2011) რეჟისორი. ამჟამად სატელევიზიო ეთერში გადის მისი კიდევ ერთი ნამუშევარი, ანიმაციური სერიალი „ყაჩაღის ასული რონია“, გადაღებული ასტრიდ ლინდგრენის ამავე სახელწოდების რომანის მიხედვით.

## რესურსები ინტერნეტში 
* 
* ინფორმაცია საიტზე GhibliWiki
* ინტერვიუ საიტზე GhibliWorld.com 

## სქოლიო
კატეგორია:დაბადებული 21 იანვარი
კატეგორია:დაბადებული 1967
კატეგორია:ანიმეს რეჟისორები
კატეგორია:იაპონელი კინორეჟისორები
კატეგორია:მხატვრები ანბანის მიხედვით
კატეგორია:ცოცხალი ადამიანები
Stoned Raiders

***Stoned Raiders*** — ამერიკული ჰიპ-ჰოპ ჯგუფ Cypress Hill-ის მეექვსე სტუდიური ალბომი. იგი გამოვიდა 2001 წელს.

ალბომიდან გამოვიდა ორი სინგლი - "Trouble" და "Lowrider."

## სიმღერების სია
ყველა სიმღერის პროდიუსერი - DJ Muggs.

;სემპლები
*"Intro (Stoned Raiders)" - "Change the Beat (Female Version)" -  Beside
*"Trouble" - "Sound of Da Police" -  KRS-One 
*"Kronologik" - "Illusions" -  Cypress Hill
*"Amplified" - "Funky Soul Makossa" -  Nairobi

## ჩარტები
;ალბომი

## სქოლიო
კატეგორია:Cypress Hill-ის ალბომები
კატეგორია:2001 წლის ალბომები
კატეგორია:Columbia Records-ის ალბომები
კატეგორია:ალბომები DJ Muggs-ის პროდიუსერობით
ვინი პუჰი და საზრუნავის დღე

***ვინი პუჰი და საზრუნავის დღე*** () — მესამე და უკანასკნელი საბჭოთა ანიმაციური ფილმი ალან მილნის მიერ გამოგონილი ვინი პუჰის შესახებ. მას წინ უსწრებდა ორი ფილმი, „ვინი პუჰი“ და „ვინი პუჰი სტუმრად მიდის“.

ამ ეპიზოდში იო-იო კარგავს კუდს. ბუ კუდს ტყეში პოულობს და, ვინის მითითებით, იოს დაბადების დღეს მიართმევს.  

## ჯილდოები 
* 1976 — თედორე ხიტრუკს გადაეცა სსრკ სახელმწიფო პრემია.

## იხილეთ აგრეთვე 
* ვინი პუჰი

## რესურსები ინტერნეტში 
* 
* 

კატეგორია:1972 წლის ანიმაციური ფილმები
კატეგორია:სსრკ-ის ანიმაციური ფილმები
კატეგორია:ფილმები ვინი პუჰის შესახებ
Skull & Bones (ალბომი)

***Skull & Bones*** — ამერიკული ჰიპ-ჰოპ ჯგუფ Cypress Hill-ის მეხუთე და ორმაგი სტუდიური ალბომი. იგი გამოვიდა 2000 წლის 25 აპრილს. ალბომი იყოფა ორ დისკად. პირველი არის ტრადიციულ ჰიპ-ჰოპის ("Skull"), ხოლო მეორე - რეპ-მეტალის ("Bones") ჟღერადობით. წარმატება იქონიეს ალბომის სინგლებმა „(Rap) Superstar“, „(Rock) Superstar“ და „Can't Get the Best of Me“.

## სიმღერების სია
ყველა სიმღერის პროდიუსერი - DJ Muggs.

;სემპლები
*"Can I Get a Hit" - "Get Outta My Life Woman" - The New Apocalypse

## ჩარტები
;ალბომი

## რესურსები ინტერნეტში
*

## სქოლიო
კატეგორია:Cypress Hill-ის ალბომები
კატეგორია:2000 წლის ალბომები
კატეგორია:Columbia Records-ის ალბომები
კატეგორია:კონცეპტუალური ალბომები
კატეგორია:ალბომები DJ Muggs-ის პროდიუსერობით
Mutter

***Mutter*** () — გერმანული ჯგუფ რამშტაინის მესამე სტუდიური ალბომი. გამოვიდა 2001 წლის 2 აპრილს ლეიბლზე Motor Music. ალბომის გარეკანზე გამოტანილია ადამიანის მკვდარი ნაყოფის გამოსახულება, გადაღებული დანიელ და გეო ფუქსების მიერ. დიდი წარმატება იქონიეს ალბომის სინგლებმა „Ich will“, „Mutter“, „Feuer frei!“ და „Mein Herz brennt“.

## სიმღერა
## ჩარტები 
## სერტიფიცირებები 
## სქოლიო
კატეგორია:2001 წლის ალბომები
კატეგორია:რამშტაინის ალბომები
ვინი პუჰი სტუმრად მიდის

***ვინი პუჰი სტუმრად მიდის*** () — მეორე საბჭოთა ანიმაციური ფილმი ალან მილნის მიერ გამოგონილი ვინი პუჰის შესახებ. მას წინ უსწრებდა პირველი ფილმი, „ვინი პუჰი“, ხოლო გაგრძელების სახით გამოვიდა „ვინი პუჰი და საზრუნავის დღე“.

ამ ეპიზოდში ვინი პუჰი კურდღელს სტუმრად ეწვევა და იმდენს ჭამს, რომ უკან დაბრუნებისას, სოროს შესასვლელში იჭედება.

## ჯილდოები 
* 1976 — თედორე ხიტრუკს გადაეცა სსრკ სახელმწიფო პრემია.

## იხილეთ აგრეთვე 
* ვინი პუჰი

## რესურსები ინტერნეტში 
* 
* 

კატეგორია:1971 წლის ანიმაციური ფილმები
კატეგორია:სსრკ-ის ანიმაციური ფილმები
კატეგორია:ფილმები ვინი პუჰის შესახებ
კავა

250px|მინიატიურა|ყორღანის ნანგრევები კავაში
**კავა** — ძველი ქალაქი ნილოსის მესამე და მეოთხე ჭორომს შორის, ნილოსის მარჯვენა ნაპირზე, მდებარეობს თანამედროვე სუდანში, დონგოლასთან ახლოს. სავარაუდოდ, დააარსეს ეგვიპტის შუა სამეფოს პერიოდში (ძვ. წ. XX საუკუნე. დასახლება ხელახლა ააშენა ფარაონმა ამენჰოტეპ III-მ და მისმა მემკვიდრემ ამენჰოტეპ IV-მ (ეხნატონმა) ძვ. წ. XV საუკუნეში. 1930-1931 და 1935-1936 წლებში კავაში მიმდინარეობდა არქეოლოგიური გათხრები. ოქსფორდის უნივერსიტეტის ექსპედიციამ გამოავლინა ტუტანხამონისა და ქუშის მეფეთა მიერ აგებული ტაძრები. აღმოჩენილია რამდენიმე წარწერაც, რომელიც შეიცავს ცნობებს ფარაონ ტაჰარქასა და ქუშის მეფე ამანინეტეიერიკეს მეფობის შესახებ.

## ლიტერატურა
* Wilkinson, Richard H., *The Complete Temples of Ancient Egypt*. Thames & Hudson. 2000

კატეგორია:სუდანის არქეოლოგიური ძეგლები